CELEX: 62017TA0580
Language: bg
Date: 2019-02-06 00:00:00
Title: Дело T-580/17: Решение на Общия съд от 6 февруари 2019 г. — Karp/Парламент (Публична служба — Договорно наети служители — Класиране — Член 90, параграф 2 от Правилника — Преждевременно обжалване по административен ред — Нередовност на процедурата пред административния орган — Недопустимост — Самостоятелност на способите за защита — Неподновяване на договора на договорно нает служител със спомагателни функции, който е свързан с отпуск по майчинство — Задължение за мотивиране — Последователни срочни трудови договори — Злоупотреба с право — Право на изслушване — Отговорност)

18.3.2019   
            
            
               BG
            
            
               Официален вестник на Европейския съюз
            
            
               C 103/31
            
         
      Решение на Общия съд от 6 февруари 2019 г. — Karp/Парламент
      (Дело T-580/17) (1)
      
      ((Публична служба - Договорно наети служители - Класиране - Член 90, параграф 2 от Правилника - Преждевременно обжалване по административен ред - Нередовност на процедурата пред административния орган - Недопустимост - Самостоятелност на способите за защита - Неподновяване на договора на договорно нает служител със спомагателни функции, който е свързан с отпуск по майчинство - Задължение за мотивиране - Последователни срочни трудови договори - Злоупотреба с право - Право на изслушване - Отговорност))
      (2019/C 103/40)
      Език на производството: английски
      
         Страни
      
      
         Жалбоподател: Kevin Karp (Брюксел, Белгия) (представители: N. Lambers и R. Ben Ammar, avocats)
      
         Ответник: Европейски парламент (представители: Í. Ní Riagáin Düro и M. Windisch)
      
         Предмет
      
      Искане на основание 270 ДФЕС, от една страна, за отмяна на решението на Парламента за класиране на жалбоподателя във функционална група II, степен 4, стъпка 1 за целите на сключения на 12 май 2016 г. договор за наемането му като договорно нает служител, който е изтекъл на 11 ноември 2016 г., и от друга страна, за поправяне на имуществените и неимуществени вреди, които жалбоподателят твърди, че е претърпял поради неговото класиране и неподновяването на договора му
      
         Диспозитив
      
      
                  1)
               
               
                  Отхвърля жалбата.
               
            
                  2)
               
               
                  Осъжда г-н Kevin Karp да плати съдебните разноски.
               
            
         (1)  ОВ C 412, 4.12.2017 г.